2004D0639 — ET — 01.03.2008 — 005.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI OTSUS, 6. september 2004, millega sätestatakse koduveiste sperma imporditingimused (teatavaks tehtud numbri K(2004) 3364 all) (EMPs kohaldatav tekst) (2004/639/EÜ) (ELT L 292 15.9.2004, lk 21)

Muudetud:









▼B

KOMISJONI OTSUS,

6. september 2004,

millega sätestatakse koduveiste sperma imporditingimused

(teatavaks tehtud numbri K(2004) 3364 all)

(EMPs kohaldatav tekst)

(2004/639/EÜ)







Artikkel 1

1. Liikmesriigid lubavad importida I lisas loetletud kolmandatest riikidest koduveiste spermat, mis täidab II lisa 1. osa veterinaarsertifikaadi näidises sätestatud tingimusi ja millega on kaasas selline nõuetekohaselt täidetud sertifikaat.

2. Liikmesriigid lubavad siiski alates 1. jaanuarist 2005 importida I lisas loetletud kolmandatest riikidest koduveiste spermat, mis on kogutud, töödeldud ja säilitatud enne 31. detsembrit 2004, mis täidab II lisa 2. osa veterinaarsertifikaadi näidises sätestatud tingimusi ning millega on kaasas selline nõuetekohaselt täidetud sertifikaat.

3. Lõikes 1 osutatud sperma peab olema kogutud pärast kuupäeva, mil asjaomaste kolmandate riikide pädevad riigiasutused on jaama tunnustanud.

▼M1

4. Lõikes 1 sätestatud nõue kasutada II lisa 1. osas toodud loomatervise näidissertifikaati ei piira sertifitseerimise erinõudeid ning samaväärsuse tunnustamise järgimise osas ühenduse ja kolmandate riikide vahel sõlmitud kokkulepetega kehtestatud näidissertifikaate.

▼M5

5. Ilma et see piiraks lõike 4 kohaldamist, lubavad liikmesriigid importida lõigetes 1 ja 2 osutatud koduveiste spermat, mis on saadetud heakskiidetud spermasäilituskeskustest, mis vastab II lisa 3. osa veterinaarsertifikaadi näidises sätestatud tingimustele ja millega on kaasas selline nõuetekohaselt täidetud sertifikaat.

▼B

Artikkel 2

Otsused 90/14/EMÜ, 91/277/EMÜ ja 94/577/EÜ tunnistatakse kehtetuks.

Artikkel 3

Käesolevat otsust kohaldatakse alates 18. septembrist 2004.

Artikkel 4

Käesolev otsus on adresseeritud liikmesriikidele.

▼M5









I LISA







Kolmandate riikide loetelu, kust liikmesriigid lubavad koduveiste spermat importida ISO-kood Riik Territooriumi kirjeldus (vajaduse korral) Lisatagatised AU Austraalia Kohustuslikud on II lisa 1. osa sertifikaadi punktides II.5.4.1.2 ja II.5.4.2.2 sätestatud lisatagatised. CA Kanada Nõukogu otsuse 79/542/EMÜ (1) I lisa 1. osas määratletud territoorium. Kohustuslik on II lisa 1. osa sertifikaadi punktides II.5.4.1.2 sätestatud lisatagatis. CH Šveits HR Horvaatia NZ Uus-Meremaa US Ameerika Ühendriigid Kohustuslik on II lisa 1. osa sertifikaadi punktis II.5.4.1.2 sätestatud lisatagatis. (1) EÜT L 146, 14.6.1979, lk 15. Lisa on viimati muudetud määrusega (EÜ) nr 1791/2006 (ELT L 363, 20.12.2006, lk 1).









II LISA

Impordi ja transiidi veterinaarsertifikaadi näidised koduveiste sperma impordiks (kogutud vastavalt nõukogu direktiivi 88/407/EMÜ (mida on muudetud direktiiviga 2003/43/EÜ) nõuetele)

1. OSA

Veterinaarsertifikaadi näidis, mida kohaldatakse niisuguse sperma impordi ja transiidi puhul, mis on kogutud vastavalt nõukogu direktiivi 88/407/EMÜ (mida on muudetud direktiiviga 2003/43/EÜ) nõuetele ja mis on saadetud heakskiidetud spermakogumiskeskusest

2. OSA

Veterinaarsertifikaadi näidis, mida kohaldatakse alates 1. jaanuarist 2005 selliste spermavarude impordi ja transiidi puhul, mis on kogutud, töödeldud ja säilitatud enne 31. detsembrit 2004 vastavalt nõukogu direktiivi 88/407/EMÜ sätetele, mida kohaldati kuni 1. juulini 2003, ja mis imporditi pärast nimetatud kuupäeva vastavalt direktiivi 2003/43/EÜ artikli 2 lõikele 2 ja mis on saadetud heakskiidetud spermakogumiskeskusest

3. OSA

Veterinaarsertifikaadi näidis, mida kohaldatakse niisuguse sperma impordi ja transiidi puhul, mis on saadetud heakskiidetud spermasäilituskeskusest või spermakogumiskeskusest ja:

— kas kogutud ja töödeldud vastavalt nõukogu direktiivis 88/407/EMÜ (mida on muudetud direktiiviga 2003/43/EÜ) sätestatud nõuetele;

— või kogutud, töödeldud ja säilitatud enne 31. detsembrit 2004 vastavalt nõukogu direktiivi 88/407/EMÜ sätetele, mida kohaldati kuni 1. juulini 2003, ja mis imporditi pärast nimetatud kuupäeva vastavalt direktiivi 2003/43/EÜ artikli 2 lõikele 2.